**Pilisszentkereszt Község Önkormányzat Képviselő-testületének hatáskörében a polgármester által megalkotott** **15/2020. (XII.1.) önkormányzati rendelete**

**a pénzbeli és természetbeni szociális ellátásokról szóló**

**3/2015. (II. 27.) önkormányzati rendelet módosításáról**

Pilisszentkereszt Község Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés alapján, a Képviselő-testületnek Önkormányzata az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában, és a szociális igazgatásról és a szociális ellátásokról szóló 1993. évi III. törvény 10. § (1) bekezdésében, 25. § (3) bekezdés b) pontjában, 32. § (1) bekezdés b) pontjában és (3) bekezdésében, 45. § (1) bekezdésében, 48. § (4) bekezdésében, 132. § (4) bekezdés g) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdésében meghatározott feladatkörben eljárva, a következőket rendeli el:

1. § A Rendelet az alábbi 18/A §-al egészül ki:

18/A. § (1) Pénzbeli szociális célú tűzifa támogatás adható 2020. évben annak a személynek, akinek a családjában az egy főre eső jövedelem

a) családban élő esetén nem haladja meg az öregségi nyugdíj mindenkori legkisebb összegének 450 %-át,

b) egyedül élő esetében nem haladja meg az öregségi nyugdíj mindenkori legkisebb összegének 650 %-át.

1. Jogosultsági feltétel, hogy a kérelmező ingatlanának fűtése tűzifával vagy vegyes tüzeléssel legyen megoldva, melyről írásban nyilatkoznia kell.
2. A támogatás mértéke legalább 30.000,- Ft, de legfeljebb 85.000,- Ft háztartásonként.
3. Az elbírálás során előnyt élvez az, aki aktív korúak ellátására, időskorúak járadékára, adósságkezelési támogatáshoz kapcsolódó adósságcsökkentési támogatásra, vagy lakásfenntartási támogatásra jogosult.
4. A pénzbeli szociális célú tűzifa támogatást – a Képviselő-testület által átruházott hatáskörben – a Polgármester állapítja meg. Egy fűtési szezonban egy családban egy kérelem részesülhet pozitív elbírálásban.

(6) A fűtési szezon időtartama 6 hónap, amely a tárgyév októberének első napjától a tárgyévet követő év márciusának utolsó napjáig tart.

(7) Az (1) bekezdés szerinti települési támogatás egy fűtési szezonra kerül megállapításra, és a támogatás iránti kérelmet fűtési szezononként kell benyújtani.

(8) A támogatás iránti igényeket tárgyév szeptember 01-től a következő év december 31-ig lehet benyújtani.

1. § Jelen rendelet szabályait a folyamatban lévő ügyekben is alkalmazni kell. A Rendelet 18/A §-a 2021. június 30-ig marad hatályban.

**Záró rendelkezések**

1. § (1) Jelen rendelet a kihirdetését követő napon lép hatályba és a hatályba lépést követő napon hatályát veszti.
2. A rendelet kihirdetéséről a jegyző gondoskodik.

Pilisszentkereszt, 2020. november 30.

Peller Márton Baranyák Szilvia

polgármester jegyző

**Záradék:**

Kihirdetve: Pilisszentkereszt, 2020. december 01.

Baranyák Szilvia

jegyző